2018. gada 28. martā Rīkojums Nr. 135

Rīgā (prot. Nr. 17 9. §)

**Par Alojas novada pašvaldības nekustamo īpašumu pārņemšanu valsts īpašumā Finanšu ministrijas valdījumā un pārdošanu**

1. Ņemot vērā, ka Alojas novada pašvaldības īpašumā nodotās būves (būvju kadastra apzīmējumi 6648 006 0041 004 un 6648 006 0041 005) Ozolmuižā, Brīvzemnieku pagastā, Alojas novadā, vairs netiek izmantotas Ministru kabineta 2008. gada 3. decembra rīkojuma Nr. 761 "Par valsts nekustamo īpašumu nodošanu Limbažu rajona Brīvzemnieku pagasta pašvaldības īpašumā" 2.1. apakšpunktā minēto pašvaldības funkciju īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt valsts īpašumā un nodot Finanšu ministrijas valdījumā šādus nekustamos īpašumus, kas ierakstīti zemesgrāmatā uz Alojas novada pašvaldības vārda:

1.1. nekustamo īpašumu "Ozolmuižas darbnīcas" (nekustamā īpašuma kadastra Nr. 6648 506 0005) – būvi (būves kadastra apzīmējums 6648 006 0041 004) – Ozolmuižā, Brīvzemnieku pagastā, Alojas novadā;

1.2. nekustamo īpašumu "Ozolmuižas remontdarbnīcas" (nekustamā īpašuma kadastra Nr. 6648 506 0006) – būvi (būves kadastra apzīmējums 6648 006 0041 005) – Ozolmuižā, Brīvzemnieku pagastā, Alojas novadā.

2. Finanšu ministrijai pārņemt no Alojas novada pašvaldības šā rīkojuma 1. punktā minētos nekustamos īpašumus un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

3. Pēc šā rīkojuma 2. punktā minētā uzdevuma izpildes atļaut valsts akciju sabiedrībai "Valsts nekustamie īpašumi" pārdot izsolē šā rīkojuma 1. punktā minētos nekustamos īpašumus saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot 14. panta nosacījumus.

4. Pircēji par nekustamajiem īpašumiem maksā *euro*.

5. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents,

veselības ministra

pienākumu izpildītājs Māris Kučinskis

Finanšu ministra vietā –

satiksmes ministrs Uldis Augulis